Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกรไทย จำกัด
24 ก.พ. 2559

สรุปภาวะตลาดเช้า
– SET Index ปรับเพิ่มขึ้น 0.65จุด (0.59%) ปิดภาคเช้าที่ 1,326.44 จุด ด้วยมูลค่าการซื้อขาย 17,593.63 ลบ.
– Most Positive Impact: SCB (1.07 จุด) AOT (0.59 จุด) U (0.58 จุด)
– Most Negative Impact: PTT (-1.49 จุด) PTTEP (-0.73 จุด) SCC (-0.50จุด)
 
แนวโน้มตลาดบ่าย
“ตลาดเทราๆ ลุ้นบ่ายให้กลับไปยืนเหนือ 1,328 จุด “
– แม้กลุ่มพลังงานจะปรับลงนำตลาดกว่า 1.6% แต่ SET ก็ยังได้ตัวช่วยจากกลุ่มธนาคารฯที่ยังประคองตัวบวกได้ 0.3%
– หุ้นในกลุ่มธนาคารฯวันนี้เคลื่อนไหวได้อย่างน่าสนใจ โดยเฉพาะ SCB บวกกว่า 2.19% ราคาขึ้นมาอยู่ในระหว่างการทดสอบ แนวเส้น SMA 200 วันที่ 140 บาท มองว่าวันนี้ยังไม่น่าจะผ่านแนวเส้นดังกล่าวขึ้นไปได้ง่ายๆ แต่ SCB ก็ไม่น่าจะหดตัวแรงไปกว่า 137 บาท โดยยังมีความเป็นไปได้ที่จะดีดกลับเพื่อขึ้นผ่าน 140 บาทอีกครั้ง หากผ่านแนวเส้น 200 วันไปได้ราคาน่าจะไปได้ต่อถึง 145 บาทเป็นอย่างน้อย
– ยังคงมองว่า Fund Flow ยังมีโอกาสที่จะไหลเข้าตลาดหุ้นได้อีกราวๆ 8 พัน ถึง 1.8 หมื่นล้านบาท โดยเป้าหมายหลักในการเข้าซื้อ จะยังคงเป็น Big Cap ใน SET50 ซึ่งในช่วงระยะสั้นนี้จะเห็นการ Rotation ไปที่กลุ่มธนาคารฯมากขึ้น ทั้ง SCB KTB BBL และ TISCO ส่วนพลังงาน PTT PTTEP ปิโตรเคมี PTTGC IVL วัสดุฯ SCC เป็นหลัก คาดว่าจะอ่อนตัวแค่ในระยะสั้นๆ ก็จะมีการดีดกลับขึ้นมาได้อีกครั้ง
– SET Index ช่วงบ่ายน่าจะยังอยู่ในกรอบ 1,320 – 1,328 จุด หากไปยืนเหนือ 1,328 จุดได้จะเป็นสัญญาณบวก ที่จะส่งให้ SET ไปทดสอบ 1,340 และ 1,344 จุดในระยะถัดไปได้
 
ประเด็นจับตา/ติดตาม :
สหรัฐ
– วันที่ 24 ก.พ.2559 รายงานตัวเลขสต็อกน้ำมันดิบ โพลล์รอยเตอร์คาดว่า สต็อกน้ำมันดิบอาจเพิ่มขึ้น 3.2 ล้านบาร์เรล, สต็อกน้ำมันเบนซินอาจลดลง 1.0 ล้านบาร์เรล
– วันที่ 26 ก.พ.2559 ทบทวน GDP Growth งวด ไตรมาส4/58 ของสหรัฐ ครั้งที่ 2 ตลาดคาดว่าจะพยายามตัว 0.4% ลดลงจาก 0.7% ในประมาณการณ์ครั้งแรกไทย
– 25 ก.พ.2559 ตัวเลขการค้าของไทย โดยตลาดคาดว่าการส่งออกเดือน ม.ค.2559 จะหดตัวลง 6%
หุ้นแนะนำ : KTB SCB MCS
หุ้นเก็งกำไรระยะสั้น :  –
 
Investment Theme:
1.หุ้น Big Cap รองรับความคาดหวัง Fund Flow ไหลเข้าเลือก KTB  SCB PTT SCC
2.หุ้น High Dividend Yield และ High Upside PS SPALI SC MCS ASK